

Mae *Cartrefi Iach, Pobl* *Iach* yn gweithio ledled Cymru a De-orllewin Lloegr gan gefnogi pobl i gael:

* Cartrefi cynhesach
* Cartrefi mwy diogel
* Cartrefi iachach

Rydym yn gwneud hyn drwy gynnig cyngor a chymorth amrywiol ac opsiynau atgyfeirio wedi'u teilwra i anghenion yr aelwyd. Mae *Cartrefi Iach, Pobl Iach* yn agored i bawb, ond mae gan rai o'r gwasanaethau y cyfeiriwn atynt eu meini prawf cymhwysedd eu hunain.

Mae'r cymorth y gallwn ei gynnig yn cynnwys:

* **Ynni:** cymorth a chyngor i ddeall biliau ynni, cymorth gyda dyledion tanwydd, newid tariff, mesuryddion deallus, cynilion a disgowntiau (e.e., Gostyngiad Cartrefi Cynnes)
* **Dŵr:** gwybodaeth, cyngor a chymorth gyda gostyngiadau tariff a mesuryddion dŵr
* **Gwresogi:** cymorth gyda cheisiadau i Nyth, cynllun a ariennir gan Lywodraeth Cymru, darparu bwyleri newydd, systemau gwres canolog ac insiwleiddio i aelwydydd cymwys
* **Cynyddu incwm i'r eithaf:** cymorth a chyfeirio ar gyfer gwirio budd-daliadau a cheisiadau am ostyngiad yn y dreth gyngor
* **Addasiadau i'r cartref:** cymorth i gael mynediad i reiliau gafael, cawodydd gwastad, lifftiau grisiau ac ati.
* **Cofrestr Gwasanaeth Blaenoriaeth:** cofrestru am ddim gyda darparwyr nwy, trydan a dŵr ar gyfer aelwydydd cymwys
* **Mesurau diogelwch yn y cartref**: ymwybyddiaeth o garbon monocsid, larymau mwg a falfiau coginio sy’n cloi- gwybodaeth a chyngor i bawb a dyfeisiau ar gyfer aelwydydd cymwys
* **Cysylltiad â'r rhwydwaith nwy:** cymorth i wneud cais am dalebau cysylltu nwy lle bo hynny'n gymwys

Os ydych chi, neu rywun rydych chi'n ei adnabod, yn ei chael hi'n anodd cynhesu eich/eu cartref, cysylltwch â ni.

* hhhp@warmwales.org.uk
* Katrina (Gweithiwr Cymunedol Arweiniol) – 07795 950 881
* Katie (Rheolwr Prosiect) - 07889 311 051
* [www.warmwales.org.uk](http://www.warmwales.org.uk)